রহিম মোহাম্মদ, সন্দ্বীপ : সন্দ্বীপে দাবীকৃত টাকা না দেয়ায় মা ও মেয়ের নৃশংস খুনের ঘটনা ঘটেছে। ৭ জুলাই সন্ধ্যা ৭টায় উপজেলার গাছুয়া ইউনিয়নের বীনা হাজির বাড়ির প্রবাসী আব্দুল কাদেরের গৃহে এ ঘটনা ঘটে। পুলিশ এবং পারিবারিক সূত্রমতে প্রবাসী আব্দুল কাদেরের ভাগিনা আমির হোসেন (২২) দাবিকৃত টাকা না পেয়ে পরিকল্পিতভাবে মামী নিলুফা বেগম (৩২) ও মামাতো  বোন স্মৃতিকে (৭) নির্মমভাবে কুপিয়ে হত্যা করে। হত্যা প্রচেষ্টায় বেঁচে যাওয়া অপর মামাতো বোন সাথী (১১) আহত অবস্থায় হাসপাতালে চিকিৎসাধীন আছে।